CELEX: 62017CN0141
Language: da
Date: 2017-03-21 00:00:00
Title: Sag C-141/17: Anmodning om præjudiciel afgørelse indgivet af Tribunal Superior de Justicia del País Vasco (Spanien) den 21. marts 2017 — José Luis Cabana Carballo mod Instituto Nacional de la Seguridad Social (INSS) og Tesorería General de la Seguridad Social (TGSS)

19.6.2017   
            
            
               DA
            
            
               Den Europæiske Unions Tidende
            
            
               C 195/11
            
         Anmodning om præjudiciel afgørelse indgivet af Tribunal Superior de Justicia del País Vasco (Spanien) den 21. marts 2017 — José Luis Cabana Carballo mod Instituto Nacional de la Seguridad Social (INSS) og Tesorería General de la Seguridad Social (TGSS)
   (Sag C-141/17)
   (2017/C 195/16)
   Processprog: spansk
   
      Den forelæggende ret
   
   Tribunal Superior de Justicia del País Vasco
   
      Parter i hovedsagen
   
   
      Sagsøger: José Luis Cabana Carballo
   
      Sagsøgte: Instituto Nacional de la Seguridad Social (INSS) og Tesorería General de la Seguridad Social (TGSS)
   
      Præjudicielle spørgsmål
   
   
               1)
            
            
               Skal artikel 53, stk. 3, litra a) og d), i forordning (EF) nr. 883/2004 (1) anses for at være en af de bestemmelser, hvori andet er fastsat, hvortil der henvises i denne forordnings artikel 5, og finder den derfor anvendelse i stedet for bestemmelsen i artikel 5, litra b)?
            
         
               2)
            
            
               Skal de spanske regler om tillægget på 20 % til pensionen ved varigt fuldstændigt tab af erhvervsevne for så vidt angår det sædvanlige erhverv anses for en lovgivning, i hvilken det er fastsat, at ydelser eller indtægter, der er erhvervet eller opnået i udlandet, skal tages i betragtning, som omhandlet i nævnte forordnings artikel 53, stk. 3, litra a)?
            
         
               3)
            
            
               Såfremt det foregående spørgsmål besvares benægtende, skal den spanske administrative praksis og retspraksis, hvorefter oppebærelsen af tillægget på 20 % til pensionen ved varigt fuldstændigt tab af erhvervsevne for så vidt angår det sædvanlige erhverv stilles i bero, når den begunstigede opnår ret til alderspension fra en anden medlemsstat, da anses for at være i strid med nævnte fællesskabsforskrift?
            
         
               4)
            
            
               Såfremt spørgsmål 2) besvares bekræftende, skal det da anses for uforeneligt med nævnte forordnings artikel 53, stk. 3, litra d), at tillægget på 20 % til pensionen ved varigt fuldstændigt tab af erhvervsevne for så vidt angår det sædvanlige erhverv også stilles i bero for så vidt angår den del, der overstiger det beløb, der udgøres af den pension, som er optjent i den anden medlemsstat?
            
         
      (1)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT 2004, L 166, s. 1).